Nafarroako Parlamentuko Mahaiak, 2018ko urriaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Koldo Martínez Urionabarrenetxea jaunak aurkeztutako galdera, Skolae Programak gizonen eta emakumeen berdintasunean daukan eraginari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urriaren 29an

Lehendakaria: Ainhoa Aznárez Igarza

GALDERAREN TESTUA

Koldo Martínez Urionabarrenetxea jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Herritarrekiko eta Erakundeekiko Harremanetako kontseilari Ana Ollo Hualde andreak Osoko Bilkuran ahoz erantzun dezan:

Azken egunotan, zenbait foro politiko eta mediatikotik kritika latzak egin zaizkio Skolae programari. Programa horrek, Hezkuntza Departamentuak bultzatuta, neska-mutikoen arteko berdintasuna bermatu nahi du hezkuntza-etapa osoan zehar.

Nafarroako Berdintasunerako Institutuaren arduraduna zaren aldetik, zer balorazio egiten duzu Skolae programak gizonen eta emakumeen arteko berdintasunari begira dauzkan eraginari buruz?

Iruñean, 2018ko urriaren 24an

Foru parlamentaria: Koldo Martínez Uriona-barrenetxea